burgasdotpro/wikipedia huggingface dataset:
Xenokles z Atén

Xenokles () bol aténsky tragický básnik v 5. stor. pred Kr.
Xenokles, syn Karkina z atického dému "Thorikos", bohatého stratéga a tragického básnika, bol činný v 5. stor. pred Kr. So svojimi bratmi (Xenotimom, meno jeho druhého brata nie je známe) vystupoval na divadelných hrách ako účinkujúci, či už ako tanečník alebo herec (schopnosti členov jeho rodiny často satirizoval Aristofanes). Xenokles neskôr (dospel v roku 422 pred Kr.) nasledoval príklad svojho otca a tiež písal tragédie, rovnako ako jeho syn Karkinos. 
Xenokles v roku 415 pred Kr. v dramatickej súťaži na Dionýziách so svojou tetralógiou (dnes už stratenou), t. j. súborom štyroch hier, troch tragédii a satyrskou hrou (bola to tragikomická fraška so zborom Satyrov vedených Silénom, jej členovia mali konské telo, chvosty a stoporený falus ) porazil Euripidovu tetralógiu. 
Klaudios Ailianos nesúhlasil s rozhodnutím poroty: „"Počas 91. olympiády, v ktorej Exainetos z Akragantu vyhral beh na jedno stadion, súťažili spolu Xenokles a Euripides. Xenokles, nech to už bol ktokoľvek, získal víťazstvo týmito tragédiami, Oidipus, Lykaón, Bakchantky a satyrskou hrou Athamas. Euripides bol druhý s hrami Alexandros (Paris), Palamédes, Trójanky a so satyrskou hrou Sisyfos. Je smiešne, že Xenokles nebol porazený, keďže Euripidove tragédie boli lepšie. Dôvodom bolo buď to, že tí, ktorí hlasovali, boli ignoranti a nemali jasný úsudok, alebo boli skorumpovaní. Ale obe možnosti sú nečestné, nehodné Aténčanov."“
V schólii k 792. riadku Aristofanovej hry "Mier" sú Xenokles a jeho bratia označení ako "μηχανοδίφαι" „"hľadači mechaniky"“ (obľubujúci divadelné mechanické efekty).
Dom Dimităra Sergiuva

Dom Dimităra Sergiuva (),&lt;ref name="https://www.tryavna-museum.eu"&gt;&lt;/ref&gt; je dom z prvej polovice 19. storočia, ktorý sa nachádza v meste Triavna v Gabrovskej oblasti v severnom Bulharsku.
Budova má pridelený štatút kultúrnej pamiatky miestneho významu.
Lokalita.
Dom Dimităra Sergiuva sa nachádza v historickej časti mesta Triavna na ulici „P. R. Slavejkov“ (, doslova "ulica P. R. Slavejkova") č. 7.
Dejiny.
Dom si postavil v roku 1845 pre vlastné účely trevnenský staviteľ Dimităr Sergiuv, pričom o ukončení výstavby zanechal odkaz v podobe nápisu na jednom z trámov budovy v znení "1845 marta den 5" (, doslovne 1845 piaty deň marca). V roku 1967 dom získal štatút kultúrnej pamiatky miestneho významu. V priebehu roku 2000 boli na dome uskutočnené reštauračné práce.
Charakteristika.
Autorom stavby je významný trevnenský staviteľský majster Dimităr Sergiuv, pričom schéma domu je typická pre jeho obytné budovy, ktorých v Triavne postavil veľké množstvo.
Dom je postavený na úrovni ulice a skladá sa z prízemia a jedného nadzemného poschodia. V prízemnej časti domu sa nachádzali dva ďukiany (druh obchodu so skladom v bulharských obrodeneckých domoch) s veľkými vitrínami s okenicami. Prvé poschodie sa arkierovo rozširuje nad prízemím, pričom v ľavej časti prednej fasády je rozšírenie väčšie z dôvodu umiestnenia rohových okien v miestnosti, ktorá sa tam nachádza.
V minulosti sa pri dome nachádzala aj malá prístavba v ktorej sa nachádzali dve miestnosti, z ktorých jedna slúžila ako priestor na topenie vosku a v druhej sa nachádzala dielňa na odlievanie sviečok.
Štatút a dôvod pamiatkovej ochrany.
Kategória: kultúrna pamiatka miestneho významu
Rok vyhlásenia: 1967
Dôvod pamiatkovej ochrany: architektonická hodnota budovy
Oficiálny názov na zozname kultúrnych pamiatok: "Kăšta na Dimităr Sergiuv" (, doslovne Dom Dimităra Sergiuva)
NHL Entry Draft 2023

NHL Entry Draft 2023 bol 61. vstupný draft NHL. Draft sa uskutočnil od 28. do 29. júna 2023 v meste Nashville. 
Jednotkou draftu sa stal kanadský útočník Connor Bedard, prvým európskym výberom bol Švéd Leo Carlsson (2. miesto). Najvyššie draftovaným obrancom bol Rakúšan David Reinbacher (5. miesto). Spomedzi brankárov bol najvyššie slovenský brankár Adam Gajan (35. miesto). Dokopy bolo draftovaných osem slovenských hokejistov.
Slováci v NHL drafte 2023.
Draftovaných bolo osem slovenských hokejistov. Najvyššie draftovaným Slovákom bol z 10. miesta útočník Dalibor Dvorský. V prvom kole bol draftovaný aj Samuel Honzek (16. miesto).
Prvé kolo.
1. kolo draftu prebehlo 28. júna.
Dom Caňa Šiškova

Dom Caňa Šiškova (), je dom z prvej polovice 19. storočia, ktorý sa nachádza v meste Triavna v Gabrovskej oblasti v severnom Bulharsku.
Budova má pridelený štatút kultúrnej pamiatky miestneho významu.
Lokalita.
Dom Caňa Šiškova sa nachádza v historickej časti mesta Triavna na ulici „P. R. Slavejkov“ (, doslova "ulica P. R. Slavejkova") č. 22.
Dejiny.
Dom bol postavený v prvej polovici 19. storočia. V roku 1845 sa v dome narodil Caňu Šiškov, neskorší člen a kuriér tajného revolučného výboru, ktorý v Triavne v roku 1872 založil Vasil Levski v spolupráci s Nikolom Kabakčievom. V dome nachádzali útočisko Vasil Levski, Nikola Kabakčiev, Georgi Izmirliev a druhí bulharskí revolucionári. Do roku 1876 sa v dome uskutočňovali schôdze revolučného výboru a dom taktiež slúžil ako skladisko streliva pre revolucionárov. 
V roku 1967 dom získal štatút kultúrnej pamiatky miestneho významu. V roku 1976 bola na fasáde domu inštalovaná pamätná kamenná doska s reliéfovým vyobrazením Caňu Šiškova (v súčasnosti demontovaná z dôvodu nebezpečenstva pádu).
Charakteristika.
Dom je postavený na úrovni ulice a skladá sa z prízemia s ďukianom (druh obchodu so skladom v bulharských obrodeneckých domoch) a obytného prvého poschodia.
Štatút a dôvod pamiatkovej ochrany.
Kategória: kultúrna pamiatka miestneho významu
Rok vyhlásenia: 1967
Dôvod pamiatkovej ochrany: architektonická hodnota budovy
Oficiálny názov na zozname kultúrnych pamiatok: "Kăšta na Caňu Šiškov" (, doslovne Dom Caňa Šiškova)
Palina abrotská

Palina abrotská () je druh krytosemennej rastliny z čeľade astrovité z rodu palina. Pochádza z Eurázie (asi z prednej Ázie), ale je naturalizovaná na niekoľkých miestach v Severnej Amerike. V Strednej Európe sa pestuje v záhradách.
Palina abrotská sa spomína v básni od Edwarda Thomasa.
Názvy.
Palina abrotská sa nazýva aj palina božie drievko, "božie drievko", "božedrevina" či "brotan" (tak aj v češtine).
Charakteristika.
Poloker dorastá do 100 cm, stonky má husto rozkonárené. Listy sú dvojito perovité, majú nitkovito čiarkované segmenty, segmenty na rube sú sivo chlpaté. Kvety rastú v drobných súboroch v strapcovitej metline. V dolnej časti stonky drevnatie.
Palina abrotská má silnú vôňu podobné gáforu a používala sa ako osviežovač vzduchu.
Použitie.
Zo stoniek je možné získať žlté farbivo, ktoré sa používa na farbenie vlny. Sušené listy možno použiť na odohnanie molí zo skríň. Za silnú vôňu je zodpovedný prchavý olej z listov, ktorý pomáha odohnať mole i iný hmyz. Palina abrotská sa ponechávala i medzi oblečením alebo zavesená v šatníkoch. Sudcovia ju nosili na ochranu pred infekčnými chorobami väzňov a niektorí veriaci využívali jej silnú vôňu počas omší v kostole, aby nezaspali.
Voňavé listy a kvety paliny abrotskej sa používajú v bylinkových čajoch. Už v staroveku sa používala ako korenina.
V tradičnej medicíne vo východnej a severnej Bosne a Hercegovine sa časti paliny abrotskej používali na liečbu žltačky.
Toxicita.
Všetky nadzemné časti palina abrotskej obsahujú látky, ktoré môžu byť pre ľudí toxické, pretože v esenciálnom oleji obsahujú bicyklické monoterpény a fenylpropanoidy. 
Z paliny abrotskej bol izolovaný alkaloid abrotín.
Aurel (cena)

Aurel boli slovenské hudobné ceny, ktoré v rokoch 2001 až 2007 udeľovala Akadémia populárnej hudby. Organizátorom bola Slovenská národná skupina Medzinárodnej federácie fonografického priemyslu (SNS IFPI), ktorá zanikla v apríli 2010.
Tri chotáre (vrch vo Veporských vrchoch)

Tri chotáre () je názov vrchu vo Veporských vrchoch, krajinnom celku Slovenského rudohoria. Leží nad obcou Drábsko, približne južne od Brezna.
Poloha.
Nachádza sa v strednej časti Veporských vrchov, v geomorfologickom podcelku Balocké vrchy. Leží v Banskobystrickom kraji, na hranici okresov Brezno a Rimavská Sobota a zasahuje na katastrálne územie obcí Čierny Balog, Lom nad Rimavicou a Klenovec. Najbližšími sídlami sú západne situovaná Sihla, Lom nad Rimavicou a Drábsko, južne sa nachádza Šoltýska, juhovýchodne Utekáč a Klenovec, východne Tisovec, severovýchodne Pohronská Polhora a Michalová a severozápadne Čierny Balog.
Opis.
Tri chotáre ležia v centrálnej časti Veporských vrchov, v hlavnom hrebeni, medzi Klenovským Veprom () a Tlstým javorom (). Severne sa nachádza Dlhý grúň (), Poľana (), Karašovo () a Šopisko (), východne Klenovský Vepor (), Rozsypok (), Machnáčov grúň (), Mikoňovo () a Oltárne (), južne Čremoš (), Železná brána () a Drahová () a západne Čierťaž (), Sedmák (), Nad Králičkou (), Dlhý grúň () a Tlstý javor (). Severozápadné svahy hrebeňa odvodňuje potok Rakytovo do Čierneho Hrona v povodí rieky Hron, voda z východných odteká potokom Javorina do Klenovskej Rimavy a z južných Železným potokom do Rimavice v povodí Rimavy. Vrcholom vedie červeno značená turistická Rudná magistrála. 
Výhľady.
Vrcholovú časť pokrýva súvislý lesný porast, ktorý neumožňuje rozhľad. Z lokalít s redšou vegetáciou je možné vidieť okolité vrchy Veporských vrchov, Nízke Tatry, Spišsko-gemerský kras, Stolické vrchy a Poľanu.
Chrániče holení

Chránič holennej kosti je časť vybavenia, ktorá sa nosí na prednej časti holene športovca, aby ju chránila pred zranením. Bežne sa používajú v športoch ako futbal, bejzbal, ľadový hokej, pozemný hokej, lakros, kriket a preteky na horských bicykloch. Používajú sa aj v bojových športoch a súťažiach bojových umení vrátane kickboxu, zmiešaných bojových umení, taekwonda, karate a profesionálneho wrestlingu. Je to spôsobené tým, že to vyžadujú pravidlá/zákony tohto športu, alebo ho účastníci nosia dobrovoľne na ochranu holennej kosti. Prvým športom, v ktorom sa začali používať holenné chrániče bol kriket.
Materiály.
Moderné chrániče holení sú vyrobené z mnohých rôznych syntetických materiálov napríklad:
St James’ Park

St James’ Park (zo sponzorských dôvodov známy aj ako Sport Direct Arena) je futbalový štadión v Newcastle upon Tyne v Anglicku. Je domovským štadiónom klubu Newcastle United, ktorý momentálne pôsobí v Premier League. S kapacitou 52 305 miest na sedenie je 8. najväčším futbalovým štadiónom v Anglicku.
St James’ Park je domovským ihriskom Newcastle United FC od roku 1892 a od roku 1880 sa používa na futbal Túžba po expanzii štadióna vyvolávala počas svojej histórie konflikty s miestnymi obyvateľmi a miestnym zastupiteľstvom. To viedlo k návrhom na presťahovanie aspoň dvakrát na konci 60. rokov a kontroverznému navrhovanému presťahovaniu v roku 1995 do neďalekého parku Leazes. Neochota presťahovať viedla k súčasným asymetrickým tribúnam na štadióne.
Okrem klubového futbalu sa St James’ Park používal aj na medzinárodný futbal, na olympijských hrách v roku 2012 a taktiež na rugby.
Tribúny.
Na štadióne sa nachádzajú nasledovné štyri tribúny:
Kapacita.
Štadión má maximálnu kapacitu 52 354 miest na sedenie čo z neho robí ôsmy najväčší futbalový štadión v Anglicku a desiaty najväčší v celom Spojenom kráľovstve.
Diel (sedlo)

Diel () je sedlo vo Veporských vrchoch. Vedie ním Rudná magistrála i stará cesta z Brezna do Tisovca.
Poloha.
Nachádza sa v centrálnej časti Veporských vrchov, v geomorfologickom podcelku Balocké vrchy. Leží v hlavnom hrebeni pohoria, medzi vrchmi Bánovo () a Diel (). 
Je situované v Banskobystrickom kraji, na hranici okresov Rimavská Sobota a Brezno a vedie ním tiež hranica katastrálnych území mesta Tisovec a obce Pohronská Polhora. Voda zo severozápadnej časti odteká potokom Svetlá do Rohoznej v povodí Hrona, východnú časť odvodňuje potok Plačková do Furmanca v povodí rieky Rimava. Nachádza sa v ochrannom pásme Národného parku Muránska planina.
IC 4628

IC 4628 je emisná hmlovina v súhvezdí Škorpión. Objavil ju americký astronóm Edward Emerson Barnard. V angličtine sa používa aj názov "Prawn nebula", čo v preklade znamená hmlovina Kreveta. Svojou nízkou hustotou, veľkými rozmermi a prítomnosťou veľkého množstva ionizovaného vodíka sa radí medzi oblasti H II. Okrem katalógu IC sa preto nachádza aj v Gumovom katalógu oblastí H II. Ionizáciu vodíka v tejto emisnej hmlovine spôsobuje dvojica hviezd typu O, ktoré sa nachádzajú v tomto hviezdotvornom regióne. Spolu s hviezdokopou NGC 6231 tvorí asterizmus s názvom "Falošná kométa", pričom táto hmlovina je jej chvostom.
Nákyp

Nákyp je ľahké, kypré, mierne pečené jedlo. Ide o ľahko stráviteľný sezónny múčnik pečený v rúre alebo varený v pare, ktorý je najlepšie servírovať ihneď po príprave. Najznámejším nákypom je ryžový nákyp.
Nákyp zľahčený snehom z bielkov sa nazýva suflé.
Suflé

Suflé () je kulinárska špecialita, ktorá pri príprave v rúre zväčší svoj objem. Jednou z hlavných prísad sú zvyčajne našľahané vaječné bielky. Podáva sa ihneď po dokončení. 
Suflé je možné piecť so slanou aj sladkou príchuťou. V prípade slanej verzie sa ako základ často používa bešamelová omáčka. Do suflé sa vkladá rozmanité množstvo prísad – ovocie, zelenina, ryby, syry, čokoláda, likéry a iné, štruktúru môže mať ako pudingovú, tak krehkú, s viac prepečeným cestom. Podáv sa ako predjedlo, hlavný chod aj ako dezert.
Izák Sýrsky (rozlišovacia stránka)

Izák Sýrsky môže byť:
Šaty snov

Šaty snov je slovenská televízna relácia typu reality show, ktorú začala vysielať TV Markíza od 12. júla 2023.
Sykavka

Sykavka môže byť:
Poťka

Poťka môže byť:
Železná brána (vrch vo Veporských vrchoch)

Železná brána () je názov vrchu vo Veporských vrchoch, krajinnom celku Slovenského rudohoria. Leží nad obcou Utekáč, približne južne od Brezna.
Poloha.
Nachádza sa v strednej časti Veporských vrchov, v geomorfologickom podcelku Balocké vrchy. Leží v Banskobystrickom kraji, na hranici okresov Brezno a Rimavská Sobota a zasahuje na katastrálne územie obcí Lom nad Rimavicou a Klenovec. Najbližšími sídlami sú západne situovaná Sihla, Lom nad Rimavicou a Drábsko, južne sa nachádza Šoltýska, juhovýchodne Utekáč a Klenovec, východne Tisovec, severovýchodne Pohronská Polhora a Michalová a severozápadne Čierny Balog.
Opis.
Železná brána leží v centrálnej časti Veporských vrchov, v rázsoche, vedúcej juhovýchodným smerom z Troch chotárov () na Čremoš (). Severne sa nachádza Šopisko (), Machnáčov grúň () a Klenovský Vepor (), východne Mikoňovo (), Oltárne () a Ostrá (), južne Čremoš (), Jasenina () a Drahová () a západne Čierťaž (), Sedmák (), Dlhý grúň (), Tri chotáre (), Nad Králičkou () a Tlstý javor (). Vrch patrí do povodia rieky Rimavy, kde vodu zo severných svahov odvádza Javorina, z východných Veporský potok, oba smerujúce do Klenovskej Rimavy. Juhozápadné svahy sú odvodňované prítokmi Rimavice. Na vrchol nevedie značená turistická trasa. 
Výhľady.
Vrcholovú časť pokrýva súvislý lesný porast, ktorý neumožňuje rozhľad. Z lokalít s redšou vegetáciou je možné vidieť okolité vrchy Veporských vrchov, Nízke Tatry, Spišsko-gemerský kras, Stolické vrchy a Poľanu, nezriedka tiež prihraničné vrchy severného Maďarska.
Prístup.
Na vrchol nevedie značená turistická trasa, no na rázcestie Železná brána, kríž, vedie:
Disociačná konštanta kyseliny

Disociačná konštanta kyselín označuje kvantitatívnu mieru sily kyseliny v roztoku. Je to rovnovážna konštanta pre chemickú reakciu štiepenia protónu:
Táto reakcia sa v kontexte acidobázických reakcií označuje ako disociácia. Látka &lt;chem&gt;HA&lt;/chem&gt; je všeobecná kyselina, ktorá sa štiepi na &lt;chem&gt;A-&lt;/chem&gt;, konjugovanú zásadu danej kyseliny, a vodíkový katión, &lt;chem&gt;H+&lt;/chem&gt;. Tento systém je v rovnováhe, ak sa koncentrácie zložiek nemenia v čase, pretože dopredná i spätná reakcia prebiehajú rovnakou rýchlosťou.
Disociačná konštanta tohto procesu je potom definovaná ako
respektíve ju možno zapísať i ako 
kde hodnoty v hranatých zátvorkách reprezentujú koncentráciu danej zložky v rovnováhe. Pre jednoduchý príklad, slabá kyselina s "K"a = 10−5 má log "K"a = -5, takže jej p"K"a = 5. Kyselina octová má v rovnováhe "K"a = 1.8 x 10−6, takže jej p"K"a je 4,755. Vyššie "K"a odpovedá silnejšej kyseline, ktorá sa v rovnováhe viac disociuje. Pre vhodnejšiu logaritmickú škálu platí opak, nižšie p"K"a znamená silnejšiu kyselinu. 
Zásady.
Obdobná rovnica platí pre zásady. Pre reakciu 
je disociačná konštanta definovaná ako
a teda 
Hodnota p"K"b sa označuje ako disociačná konštanta zásad.
Rovnovážna konštanta.
Disociácia kyseliny sa správne zapisuje ako reakcia s rozpúšťadlom, napríklad
Rovnovážna konštanta tejto reakcie je potom rovná
a adekvátne je p"K" rovná
Pre zriedené roztoky však platí, že koncentrácia rozpúšťadla (v tomto prípade vody) sa prakticky nemení, takže ju možno zahrnúť priamo do konštanty. Odtiaľ pochádza zápis pre disociačnú konštantu kyselín, a podobne je to i pre zásady.
Veronica Cartwrightová

Veronica Cartwright (* 20. apríl 1949, Bristol, Anglicko, Spojené kráľovstvo) je americká herečka britského pôvodu. Je známa tým, že sa predovšetkým objavuje v sci-fi a hororových filmoch a získala množstvo ocenení vrátane troch nominácií na Primetime Emmy Award. Jej mladšia sestra je herečka Angela Cartwright. Svoju hereckú kariéru započala ako detská herečka, vo filmoch "Hodina deťom" a "Vtáci". 
Detstvo a mladosť.
Cartwrightová sa narodila v Bristole v Anglicku a vyrastala v Los Angeles. Jej rodina do USA emigrovala krátko po narodení jej mladšej sestry, herečky Angely Cartwrightovej. 
Kariéra.
V roku 1958 sa začala jej kariéra detskej herečky rolou vo filme "In Love and War". V roku 1961 si zahrala po boku Shirley MacLaine a Audrey Hepburn vo filme "Hodina deťom". V roku 1963 si zahrala vo filme "Vtáci". Oba filmy získali komerčný úspech. Po boku hercov ako Donald Sutherland a Jeff Goldblum, si zahrala vo filme "Invázia zlodejov tiel", z roku 1978. O rok neskôr, bola obsadená do role Lambertovej, vo filme "Votrelec", ktorý mal premiéru v roku 1979. Cartwrightová bola pôvodne obsadená do hlavnej úlohy, Ellen Ripley ale režisér filmu ju krátko pred začatím natáčania nahradil Sigourney Weaver. Za svoj herecký výkon vo filme obdržala Cartwrightová herecké ocenenie Saturn Awards. Svoju druhú nomináciu na Saturn Awards, získala za svoj herecký výkon vo filme "Čarodejnice z Eastiwcku", z roku 1987. 
Cartwrightová sa objavila aj vo viacerých televíznych seriáloch, ako napríklad "Akty X", "Chicago Hope", "Will &amp; Grace", "Sudkyňa Amy", "Odpočívaj v pokoji" a iné. Cartwrightová získala tri nominácie na cenu Emmy, jednu za jej herecký výkon v televíznom seriály "Pohotovosť" z roku 1997 a dve za herecký výkon v televíznom seriály "Akty X" v rokoch 1998 a 1999.
V roku 2001 stvárnila vedľajšiu úlohu v paródii "Scary Movie 2" a vedľajšiu úlohu stvárnila aj vo filme "Medové týždne", z roku 2003 kde stvárnila matku Brittany Murphy. V roku 2007 si zahrala vo filme "Invázia", ktorý bol natočený na motív filmu "Invázia zlodejov tiel" z roku 1978, v ktorom si sama Cartwrightová zahrala. 
V roku 2019 hosťovala v televíznom seriály "Sabrinine mrazivé dobrodružstvá". 
Cartwrightová sa venovala aj divadelnému herectvu a za viaceré divadelné úlohy získala pozitívne recenzie. Je držiteľkou ocenenia Drama-Logue Awards za najlepšiu herečku, za rok 1984. 
Súkromný život.
Cartwrightová bola tri krát vydatá. Z jej tretieho manželstva sa jej narodil syn. Carthwrightová je vdova, jej manžel zomrel v roku 2007.
Pleistarchos (rozlišovacia stránka)

Pleistarchos () môže byť:
Oltárne

Oltárne () je názov vrchu vo Veporských vrchoch, krajinnom celku Slovenského rudohoria. Leží nad obcou Klenovec, približne juhovýchodne od Brezna.
Poloha.
Nachádza sa v strednej časti Veporských vrchov, v geomorfologickom podcelku Balocké vrchy. Leží v Banskobystrickom kraji, v okrese Rimavská Sobota a na katastrálnom území obce Klenovec. Najbližšími sídlami sú južne situovaná Šoltýska a Utekáč, juhovýchodne leží Klenovec, východne Tisovec, severne Pohronská Polhora a Michalová, severozápadne Čierny Balog a západne Sihla, Lom nad Rimavicou a Drábsko.
Opis.
Oltárne leží v centrálnej časti Veporských vrchov, v rázsoche, vedúcej južným smerom z Varty v hlavnom hrebeni medzi Klenovským Veprom () a Rozsypkom (). Východne sa nachádza Kostolný vrch (), Mikoňovo (), Poľana () a Ostrá (), južne Sinec (), Cisárska hoľa () a Čremoš (), západne Drahová (), Železná brána (), Tri chotáre (), Šopisko () a Machnáčov grúň () a severne Klenovský Vepor (), Široký grúň () a Rozsypok (). Vrch patrí do povodia rieky Rimavy, kde vodu zo severných, západných i južných svahov odvádza Veporský potok, smerujúci do Klenovskej Rimavy. Na vrchol nevedie značená turistická trasa. 
Výhľady.
Vrcholovú časť pokrýva súvislý lesný porast, ktorý neumožňuje rozhľad. Z lokalít s redšou vegetáciou je možné vidieť najmä okolité vrchy Veporských vrchov, Nízke Tatry, Spišsko-gemerský kras, Stolické vrchy a prihraničné vrchy severného Maďarska.
Prístup.
Na vrchol nevedie značená turistická trasa, no východne vedie zelená značka z Klenovca do Sedla pod Vartou.
Chairémón

Chairémón () môže byť:
Dereel

Dereel je mesto v západnom dištrikte austrálskeho štátu Viktória. Pri sčítaní ľudu v roku 2021 malo Dereel a jeho okolie 664 obyvateľov.
Nachádza sa na Ballarat-Colac Road, 33 km od Ballaratu a 70 km od Colac. Neexistuje žiadne jasne definované mestské centrum, hoci pamätná sieň vojakov v Dereel, ktorá sa nachádza na Swamp Road, je bežne považovaná za centrum mesta.
Pošta Dereel bola otvorená 1. novembra 1868 a zatvorená v roku 1971.
Dereel zahŕňa veľkú oblasť mokradí, označovanú ako „Swamp“ (močiar) alebo „Lagoon“ (lagúna). V posledných rokoch je táto oblasť takmer suchá.
27. marca 2013 zničil požiar v Dereeli 16 domov a 18 prístreškov. Požiar zasiahol 1300 hektárov.
Holandské národné futbalové mužstvo do 21 rokov

Holandské národné futbalové mužstvo do 21 rokov je národné futbalové mužstvo, ktoré sa zúčastňuje medzinárodných futbalových súťaží ako Majstrovstvá Európy vo futbale hráčov do 21 rokov, ktoré sa konajú každé dva roky.
Tím je určený výhradne pre futbalistov, ktorí majú na začiatku dvojročného ťaženia majstrovstiev Európy do 21 rokov aspoň 21 rokov, čo znamená, že hráč môže reprezentovať národný tím až do 23. roku života.
V roku 2006 sa stalo Holandsko majstrom Európy do 21 rokov. Najlepším hráčom aj strelcom bol Klaas-Jan Huntelaar, ktorý na turnaji strelil štyri góly a zároveň prekonal rekord v počte gólov za Holandsko U21, ktorý držal Roy Makaay a Arnold Bruggink.
Ági Gubik

Ági Gubíková (* 4. február 1977, Želiezovce) je slovenská herečka maďarskej národnosti, ktorá má za sebou účinkovanie v slovenských, českých a maďarských filmoch.
Životopis.
Kariéru začala v roku 1999, keď sa objavila v jednej z poviedok filmu "Šesť statočných". O rok neskôr si zahrala vo filme "Posledná večera". Neskôr sa viac zamerala na maďarské filmy, no v roku 2008 sa jej podarilo prelomiť vďaka úlohe Zory vo filme "Malé oslavy". Táto rola zdôraznila nielen jej herecký talent, ale aj jej maďarský prízvuk a atraktívnu figúru.
Ďalšie menšie role mala v filmoch "Pokoj v duši" a "Román pro muže". Ági Gubíková bola ocenená za svoje herecké výkony. V roku 2008 získala ocenenie za najlepšiu herečku v Maďarsku za film "Pánik". Okrem toho bola tiež vyhlásená za talent roka na festivale "Divadelná Nitra".
Herečka okrem filmov pôsobí aj v maďarských seriáloch a divadelných predstaveniach. Medzi jej obľúbených hudobných interpretov patrí "Santana", "The Doors", "Elvis" a "Amy Winehouse". Okrem svojej filmografie je tiež známa ako dabérka. Nadabovala postavy v filmoch "Zádušní oběť" a "Poslední cyklista".
Na "Hungarian Film Week" v roku 2008 získala ocenenie za Najlepšiu herečku za film "Pánik". Na "Los Angeles Movie Awards" v USA v roku 2021 získala ocenenie "LAMA Award" za Najlepšiu herečku za film "Hagyaték". Na "Prague International Indie Film Festival" v roku 2021 získala poctu v kategórii Najlepšia herečka za film "Hagyaték". V kategórii Najlepšia herečka bola v roku 2021 nominovaná na "The Monthly Film Festival (TMFF)" za film "Hagyaték". Na "Independent Shorts Awards" bola v roku 2021 nominovaná v kategórii Najlepšie herecké duo spolu s Jenö Hodi a Tibor Szervét za film "Hagyaték". Na "Prague International Film Festival" bola v roku 2021 ocenená ako Najlepšia herečka za film "Hagyaték".
Ocenenia a nominácie.
Hungarian Film Week
Prague International Film Festival
Independent Shorts Awards
The Monthly Film Festival
Prague International Indie Film Festival
Los Angeles Movie Awards
Podla seba

Podla seba je druhý štúdiový album slovenskej speváčky Simy, ktorý vyšiel v predpredaji 18. novembra 2018 bez hudobného vydavateľstva. Na albume sa nachádzajú spolupráce s rapermi Separom, Kalim a Egom. Ako producenti sa na albume predstavili Gajlo, SkinnyTom, Peter Pann a P.A.T..
Nahrávka obsahuje jedenásť skladieb, z toho 9 nových, skladbu „Spolu“, ktorá vyšla ešte v júni 2018 a jednu bonusovú skladbu v podobe akustickej verzie skladby „Spolu“.
K takmer všetkým skladbám (okrem „Už ne!“ a „Ja a moje ženy“) bol natočný aj videoklip.
Obsahuje až 7 rozličných žánrov.
Turné "Podla Seba Tour" s trvaním od februára do apríla 2019 malo 18 zastávok na Slovensku a v Česku. Odštartovalo 16. februára 2019 v Bratislave.
Vydanie albumu a predaj.
Album sa dostal do predpredaja 18. novembra 2018 a už pred vydaním mal vďaka predobjednávkam status zlatej platne za 2 000 predaných kusov. Predpredaj trval dva týždne a celkovo sa predalo 2600 kusov v predpredaji. Každý album objednaný v predpredaji bol takisto aj s podpisom. Následne bol album 16. decembra 2018 zverejnený na streamovacích službách.
Dizajn albumu.
Na rozdiel od prvého albumu "Femina", vydaného na digipaku bez bookletu, bol album "Podla seba" vydaný v štandartnom plastovom obale s bookletom. V booklete má skladba svoju dvojstranu obsahujúcu text a fotku, ktorá danú skladbu určitým spôsobom vyjadruje. Obal albumu bol predstavený 1. novembra 2018 cez sociálne siete speváčky. Obal albumu nafotil fotograf Michal Jakubec.
Nad Králičkou

Nad Králičkou () je názov vrchu vo Veporských vrchoch, krajinnom celku Slovenského rudohoria. Leží nad obcou Čierny Balog, približne južne od Brezna.
Poloha.
Nachádza sa v strednej časti Veporských vrchov, v geomorfologickom podcelku Balocké vrchy. Leží v Banskobystrickom kraji, v okrese Brezno a na katastrálnom území obce Čierny Balog. Najbližšími sídlami sú juhozápadne situovaná Sihla, Lom nad Rimavicou a Drábsko, severozápadne sa nachádza Čierny Balog, severne Pohronská Polhora a Michalová a juhovýchodne Šoltýska a Utekáč.
Opis.
Nad Králičkou leží v centrálnej časti Veporských vrchov, v rázsoche, vedúcej severovýchodným smerom z hlavného hrebeňa medzi Sedmákom () a Tromi chotármi (). Severne sa nachádza Krížne (), Dlhý grúň () a Karašovo (), východne Široký grúň (), Klenovský Vepor (), Machnáčov grúň (), Šopisko (), Tri chotáre () a Železná brána (), južne Jaseninka (), Drahová () a Čierťaž () a západne Sedmák (), Dlhý grúň () a Tlstý javor (). Vrch patrí do povodia rieky Hron, kde vodu zo západných a severných svahov odvádza Čierny Hron, z južných a východných jeho prítok Rakytovo. Na vrchol nevedie značená turistická trasa. 
Výhľady.
Vrcholovú časť pokrýva súvislý lesný porast, ktorý neumožňuje rozhľad. Z lokalít s redšou vegetáciou je možné vidieť najmä okolité vrchy Veporských vrchov, Nízke Tatry, Spišsko-gemerský kras a Poľanu.
Prístup.
Na vrchol nevedie značená turistická trasa, preto prístup je možný odbočením z červeno značenej Rudnej magistrály alebo zelenej značky z Čierneho Baloga do Sihly.
Gegenpressing

Gegenpressing je taktický systém vo futbale, v ktorom sa po strate lopty ihneď vyvíja tlak na súpera a na získanie lopty naspäť, namiesto toho, aby sa hráč presunul do obrannej línie. Podstatou filozofie nie je len to, že tím tlačí na svojho súpera, ale že to hráči robia obzvlášť sústredene a horlivo a to aj keď je lopta na území súpera. Zabraňujú tak vzniku protiútokov hlavne aj z dôvodu, že v tomto taktickom systéme hrajú obrancovia veľmi hlboko v poli.
História.
Počiatky tohto taktického štýlu pochádzajú z Nemecka. Vo svete futbalu je všeobecne známe, že tvorcom tohto taktického systému je nemecký tréner Ralf Rangnick.
Počas pôsobenia v mnohých nemeckých kluboch ako napríklad Stuttgart, Hannover 96, Hoffenheim, Schalke a RB Leipzig sa nemecký tréner stal známym tým, že inštruoval svoje tímy, aby sa po strate lopty okamžite pokúsili získať držanie lopty späť na svoju stranu, namiesto toho, aby sa museli preskupovať. Prvýkrát túto stratégiu vyvinul po priateľskom zápase proti Dynamu Kyjev v roku 1984, kde ho inšpirovala filozofia ukrajinského manažéra Valerija Lobanovského.
Rangnick tiež zohral kľúčovú úlohu pri popularizácii iných teraz známych taktických nastavení, ako je napríklad „zónové postavenie“. Bolo by ľahostajné nespomenúť ostatných trénerov, ktorí ovplyvnili Rangnickovo myslenie. Dnes tréneri ako Thomas Tuchel, Jürgen Klopp, Julian Nagelsmann a Ralph Hasenhüttl uvádzajú Rangnicka ako ich hlavný vplyv.
Výhody gegenpressingu.
Existuje mnoho dôvodov prečo je veľká väčšina klubov ako napríklad Borussia Dortmund a Bayern Mníchov alebo Liverpool pri používaní tejto taktiky taká dominantná a efektívna. Pri efektívnom použití tejto stratégie je jej hlavnou výhodou tohto systému to, že pomáha tímom získavať loptu vysoko na ihrisku a v nebezpečných pozíciách. S kvalitnými a rýchlymi hrotovými útočníkmi a s podporou kreatívnych záložníkov je veľmi veľká šanca, že ak tím získa loptu okamžite z nej dokáže vytvoriť nebezpečný protiútok, ktorý môže viesť ku gólu.
Jedným z hlavných cieľov taktiky je jej neustála a nekončiaca intenzita, ktorá núti tím súpera robiť chyby. Veľký dôraz sa kladie na to, aby sa na súpera na lopte útočilo v dvoch-troch hráčoch a aby sa na neho vyvinul čo najvyšší možný tlak.
Nevýhody gegenpressingu.
Hlavnou nevýhodou je, že všetci hráči musia byť vo veľmi dobrej fyzickej kondícií, pretože tento štýl hry je fyzicky veľmi náročný. Ďalšou nevýhodou je, že hráči sa hraním tohto systému veľmi rýchlo fyzicky oslabujú a je u nich časom poznať veľmi veľký pokles vo forme a výkonoch. Treťou nevýhodou je, že noví hráči v klube sa na tento systém musia dlhšie adaptovať, pretože pri hraní tohto systému je potrebná veľmi veľká miera chémie a porozumenia medzi jednotlivými hráčmi.
Skupina smrti

Skupina smrti je výraz zo sveta športu označujúci nezvyčajne náročnú skupinu v ranej fáze súťaže, v ktorej sa nachádza viac favoritov ako je postupových miest. Skupinou smrti sa však niekedy nazývajú aj strety vyrovnaných tímov, medzi ktorými nie je vyložený favorit na celkové víťazstvo. V žurnalistike sa tento výraz po prvýkrát objavil pred Majstrovstvom sveta vo futbale 1970. Za " (skupinu smrti) označila mexická tlač skupinu, v ktorej sa stretlo Anglicko (posledný majster sveta), Brazília (predposledný majster sveta), Československo (porazený finalista proti Brazílii) a Rumunsko. Odvtedy táto fráza sprevádza vrcholové klubové a aj medzinárodné futbalové súťaže a preniesla sa aj do iných športov.
Treble

Treble je vo futbalovej terminológii označenie pre úspech klubu, ktorý v jednom roku (resp. sezóne) získa tri trofeje, spravidla domáci double (teda víťazstvo v domácej lige a ligovom alebo národnom pohári) a k tomu vyhrá niektorú významnú kontinentálnu pohárovú súťaž (napr. Ligu majstrov, Pohár osloboditeľov, atp.). Jedno- či dvojzápasové súťaže (napríklad Communuity Shield, Superpohár UEFA) a tiež Majstrovstvá sveta vo futbale klubov sa všeobecne nepovažujú za súčasť treble.
V Škótsku je za domáce treble tiež považované víťazstvo v lige, pohári a ligovom pohári.
Držitelia európskeho treble.
Zisk 2 domácich trofejí + titul v PMEZ/Lige majstrov:
Indol

Indol je aromatická heterocyklická organická zlúčenina, ktorej vzorec je . Je to bicyklická látka, ktorá má šesťčlenný benzénový kruh spojený s päťčlenným pyrolovým kruhom. Indol je v prírode prítomný na mnohých miestach a tvorí ho mnoho baktérií. Funguje ako medzibunková signálna molekula a reguluje mnohé aspekty bakteriálnej fyziológie, vrátane tvorby spór, stability plazmidu, odolnosti voči liekom, tvorby biofilmu a virulencie. Medzi deriváty indolu patrí aminokyselina tryptofán, ktorý je prekurzorom tvorby neurotransmiteru serotonínu.
Lukáš Skovajsa

Lukáš Skovajsa (* 27. marec 1994, Trenčín) je slovenský profesionálny futbalista, ktorý hráva na poste obrancu v slovenskom klube AS Trenčín.
Klubová kariéra.
AS Trenčín.
Skovajsa vyrastal v akadémii AS Trenčín. Za A-tím debutoval 25. septembra 2012 v osemfinále Slovnaft Cupu proti MŠK Žilina, jeho tím prehral 1:3. V najvyššej slovenskej súťaži debutoval až 30. septembra 2014 pri výhre 3:1 nad Dukla Banská Bystrica. Svoj prvý gól za klub strelil v poslednom zápase sezóny 2014/15 proti ViOn Zlaté Moravce (výhra 3:1).
Je dvojnásobným slovenským majstrom s Trenčínom. Najvyššiu súťaž vyhral v sezónach 2014/15 a 2015/16. V sezóne 2015/16 sa okrem titulu v lige tešil aj zo zisku pohára.
V zime 2020 klub opustil po ôsmich rokoch.
Dinamo Bukurešť.
12. januára 2020 prestúpil do rumunského klubu Dinamo Bukurešť. V klube debutoval 1. februára pri víťazstve 2:0 nad Astra Giurgiu.
Dynamo České Budějovice.
Po polroku v Rumunsku prestúpil 10. augusta 2020 do Dynama České Budějovice, kde podpísal trojročnú zmluvu. V klube debutoval 23. augusta pri vysokej prehre 0:6 so Slaviou Praha. V prvej sezóne odohral 20 zápasov v lige v ktorých strelil aj jeden gól.
Návrat do AS Trenčín.
Dňa 3. júla 2023 oznámil AS Trenčín návrat Lukáša Skovajsu.
Štatistiky.
Klubové.
"K 13. júlu 2023"
Úspechy.
AS Trenčín
Acyloín

Acyloíny alebo α-hydroxyketóny sú organické zlúčeniny, ktoré majú ketónovú skupinu a na vedľajšom uhlíkovom atóme majú hydroxylovú skupinu. Ich všeobecný vzorec je R1-C(=O)-CH(OH)-R2. Toto označenie sa často používa pre α-hydroxyketóny, ktoré obsahujú sekundárny alkohol.
Acyloíny vznikajú napríklad acyloínovou kondenzáciou:
Tieto zlúčeniny sa ľahko oxidujú na diketóny.
Northwestern University

Northwestern University (NU) je americká výskumná univerzita sídliaca v Evanstone, Illinois, s hlavným campusom v metropolitnej oblasti Chicaga. Vznikla v roku 1851, čo ju robí najstaršou univerzitou v štate Illinois.
Northwestern University je rozdelená na jedenásť rozličných fakúlt vyučujúcich bakalárske, postgraduálne a profesionálne programy: Kellogg School of Management, Feinberg School of Medicine, Weinberg College of Arts and Sciences, Pritzker School of Law, Bienen School of Music, Medil School of Journalism, McCormick School of Engineering and Applied Science, School of Communication, School of Professional Studies, School of Education and Social Policy a The Graduate School. Northwestern sa nachádza aj v Katare, kde má kampus, na ktorom sa študenti sústredia na témy žurnalistiky, médií a komunikácie.
Na školu bolo zapísaných 23 410 študentov v roku 2021, z toho 17 965 študentov bolo zapísaných na Evanstonských fakultách a zvyšných 5 445 žiakov študovalo v Chicago fakultách.
Fakulty.
Evanston.
Hlavné fakulty Northwestern sa nachádzajú na predmestí Chicaga v Evanstone, Illinois. V tomto areály sa nachádza Kellogg School of Management, The Graduate School a všetkých 6 bakalárskych fakúlt, ale aj športové centrá, technologické inštitúty, observatória a iné prevádzky zamerané na študentov. V Evanstone sa nachádza hlavné športové oddelenie v Henry Crown Sports, ktoré je prepojené s Norris Aquatics Center, Combe Tennis Center a Ryan Fieldhouse, kde hrávajú Northwestern Wildcats americký futbal.
Kellogg School of Management.
Fakulta Kellogg School of Management bola založená v roku 1908 ako The School of Commerce. Dnes sa sústredí na výučbu v okruhu biznisu, ekonómie, financií, manažmentu a iných predmetov spojených s podobnou tematikou.
Weinberg College of Arts and Sciences.
Fakulta Weinberg College of Arts and Sciences je škola umení a vied, ktorá bola založená v roku 1851 ako Judd A. and Marjorie Weinberg College of Arts and Sciences. Dnes je najväčšou, najstaršou a najkomplexnejšou fakultou. Fakulta obsahuje viac ako 5 400 študentov a okolo 650 fakultných pracovníkov.
Ranking.
V celosvetovom rankingu QS World University Rankings sa v roku 2024 Northwestern umiestnila na celkovom 47. mieste a v rankingu U.S. News 2022 sa umiestnila ako 10. najlepšia univerzita v Amerike.
Sedmák

Sedmák () je vrch vo Veporských vrchoch, krajinnom celku Slovenského rudohoria. Leží nad obcou Drábsko, približne južne od Brezna.
Poloha.
Nachádza sa v strednej časti Veporských vrchov, na hranici geomorfologických podcelkov Balocké vrchy a Sihlianska planina. Leží v Banskobystrickom kraji, v okrese Brezno a zasahuje na katastrálne územie obce Čierny Balog a Drábsko. Najbližšími sídlami sú západne situovaná Sihla a juhozápadne ležiace Drábsko a Lom nad Rimavicou, juhovýchodne sa nachádza Šoltýska a Utekáč, severovýchodne Pohronská Polhora a Michalová a severne Čierny Balog.
Opis.
Sedmák leží v centrálnej časti Veporských vrchov, v hlavnom hrebeni medzi Dlhým grúňom () a Tromi chotármi (). Severne sa nachádza Krížne (), Dlhý grúň () a Karašovo (), východne Nad Králičkou (), Široký grúň (), Klenovský Vepor (), Machnáčov grúň (), Šopisko (), Tri chotáre (), Železná brána () a Jaseninka (), južne Drahová (), Čierťaž () a Skalka () a západne Pätina (), Obrubovanec (), Tlstý javor () a Dlhý grúň (). Severné svahy patria do povodia rieky Hron, kde vodu odvádza Čierny Hron, z južných a západných časti odteká Múraným potokom do Rimavice v povodí Rimavy. Vrcholom vedie červeno značená turistická Rudná magistrála. 
Výhľady.
Vrcholovú časť pokrýva súvislý lesný porast, ktorý neumožňuje rozhľad. Z blízkych horských lúk je však možné vidieť najmä okolité vrchy Veporských vrchov, Nízke Tatry a Poľanu.
Dlhý grúň

Dlhý grúň môže byť:
Šelma (Rendell)

Šelma () je jedenásť krátkych detektívnych noviel anglickej spisovateľky Ruth Rendell.
Dej.
Okrem tajomných síl určujúcich ľudské omyly sa vo svojich príbehoch autorka zaoberá aj psychikou človeka, v ktorom nepredvídaný zhluk okolností prebudí to najhoršie.
Nik so susedov netuší, čo sa skrýva v navonok neškodnom starom mládencovi a pod kríkmi v jeho záhrade.
Jasnovidka Sophia sprostredkujúca ostatným kontakt s nebožtíkmi nemá ani potuchy, že aj ju môže smrť prekvapiť kedykoľvek.
Tomovi Dorchesterovi, ktorý pre záchranu milovanej ženy obetuje iný život, sa ani nesníva, ako doplatí na svoju lásku.
Nora, ktorá sa vyberie na dovolenku do Skalistých hôr, vonkoncom neráta so stretnutím s miestnym postrachom - krvilačnou pumou.
Spisovateľ, ktorý sa usadí na idylickom vidieku, ani nechyruje, čo ho môže stáť vášeň k mladej žene, ktorá holduje voľnej láske.
A manželka muža strácajúceho zmysel pre realitu nevie, ako riskuje, keď s ním odíde na vidiek v dobrej viere, že ho vylieči.
Huddersfield Town AFC

Huddersfield Town AFC (celým názvom: Huddersfield Town Association Football Club) je anglický futbalový klub, ktorý sídli v meste Huddersfield v metropolitnom grófstve West Yorkshire. Založený bol v roku 1908. Od sezóny 2019/20 pôsobí v EFL Championship (druhá najvyššia súťaž v Anglicku). Klub je vo futbalovom spektre nazývaný „"The Terriers"“. Klubovými farbami sú modrá a biela, ktoré sú dominantnými farbami domácej sady dresov.
John Smith's Stadium je súčasný domov Huddersfieldu. Štadión stojí od roku 1994 na mieste pôvodného štadióna, Ledds Road, ktorý bol postavený v roku 1908. S kapacitou 24 329 je to 39. najväčší štadión v Anglicku.
História.
Asi najsvetlejším okamihom histórie klubu je víťazstvo v FA Cupe (najstaršej klubovej súťaže) z roku 1922 a následné tri po sebe idúce tituly v najvyššej súťaži (19231926).
V roku 2017 sa „The Terriers“ stretli vo finále play-off EFL Championship s mužstvom Readingu. Zápas musel rozhodnúť penaltový rozstrel, ktorý zvládli futbalisti Huddersfieldu pomerom 4:3 a postúpili tak po 45-ročnej absencii do najvyššej súťaže. Momentálne (2023) opäť pôsobia v EFL Championship.
Dlhý grúň (vrch vo Veporských vrchoch; 1061 m)

Dlhý grúň () je vrch vo Veporských vrchoch, krajinnom celku Slovenského rudohoria. Leží nad obcou Sihla, približne južne od Brezna.
Poloha.
Nachádza sa v strednej časti Veporských vrchov, na hranici geomorfologických podcelkov Balocké vrchy a Sihlianska planina. Leží v Banskobystrickom kraji, v okrese Brezno a zasahuje na katastrálne územie obcí Čierny Balog, Sihla a Drábsko. Najbližšími sídlami sú južne situovaná Sihla, Drábsko a Lom nad Rimavicou, severne sa nachádza Čierny Balog.
Opis.
Dlhý grúň leží v centrálnej časti Veporských vrchov, v hlavnom hrebeni medzi Tlstým javorom () a Tromi chotármi (). Severne sa nachádza vrch Krížne () a Nad Skalicou (), východne Dlhý grúň (), Klenovský Vepor (), Machnáčov grúň (), Šopisko (), Nad Králičkou (), Tri chotáre () a Železná brána (), južne Sedmák (), Drahová (), Čierťaž (), Skalka () a Magura () a západne Pätina (), Obrubovanec () a Tlstý javor (). Východné svahy sú pramennou oblasťou rieky Čierny Hron, severné odvodňuje jeho prítok Brôtovo, voda z južne sa zvažujúcich svahov odteká Múraným potokom do Rimavice v povodí Rimavy. Vrcholom vedie červeno značená turistická Rudná magistrála. 
Výhľady.
Vrcholovú časť pokrýva súvislý lesný porast, ktorý neumožňuje rozhľad. Z blízkych horských lúk je však možné pozorovať okolité vrchy Veporských vrchov, Nízke Tatry, Javorie a Poľanu.
Špecialisti (TV seriál)

Špecialisti ("Specialisté)" je český kriminálny seriál o štvorčlennom tímu policajných vyšetrovateľov zameriavajúcich sa najmä na vraždy. Tematicky nadväzuje na kriminálky Policie Modrava či Kriminálka Anděl. Prvá séria mala premiéru na stanici TV Nova 16. januára 2017. Seriál si od začiatku vysielania udržuje vysokú sledovanosť.
Seriál obsahuje celkovo 10 sérií, pričom premiérové časti 10. série boli vysielané od januára 2024 na platforme Voyo a od februára na stanici TV Nova.
Na Slovensku seriál vysiela Markíza Krimi od 18. marca 2023.
Produkcia.
Natáčanie prvej série seriálu prebiehalo od 12. decembra 2016 do konca februára 2017.
V relácií "Volejte Novu" bolo oznámené, že 2. séria tohto seriálu sa natáčala od marca 2017.
"Specialisté" tematicky čerpajú z nemeckých seriálov SOKO Leipzig a Kobra 11.
Tempo natáčania je veľmi rýchle; jeden diel – aj akčných scén – sa natočia za štyri a pol dňa.
Epizódy sú prepísané z nemeckého seriálu SOKO Leipzig; hlavným scenáristom "Špecialistov" bol Dan Wlodarczyk (prvá až tretia séria), neskôr vystriedaný Michaelem L. Bínou.
Odborní poradcovia: Luděk Jelen a mjr. JUDr. Jaromír Badin
SFX špeciálne efekty: Martin Oberländer
Glenmaggie

Glenmaggie je sídlo v štáte Viktória v Austrálii, ktoré sa nachádza na brehu jazera Glenmaggie v okrese Wellington. Pri sčítaní ľudu v roku 2021 malo Glenmaggie a jeho okolie 279 obyvateľov.
Pošta Glenmaggie bola otvorená 1. januára 1872 a zatvorená v roku 1986.
Jazero Glenmaggie je obľúbené pre vodné lyžovanie a člnkovanie. 14. marca 1942 sa RAAF lietadlo Wirraway zrútilo do jazera a pilot neprežil.
Will a Grace

Will a Grace () je americký televízny sitkom. V hlavných úlohách sa predstavil Eric McCormack ako Will, homosexuálnym právnik, a Debra Messing ako Grace Adler, priamočiara interiérová dizajnérka. Dej televízneho seriálu sa odohráva v New Yorku. Prvá epizóda bola odvysielaná na televíznej stanici NBC od 21. septembra 1998 do 18. mája 2006, celkovo bolo natočených osem sérii. Televízny seriál sa na obrazovky NBC vrátil 28. septembra 2017 a natrvalo seriál skončil 23. apríla 2020.
Televízny seriál "Will &amp; Grace" bol jeden z najúspešnejších televíznych seriálov, kde boli medzi hlavnými protagonistami homosexuálne postavy.
Bobby Cannavale

 Bobby Cannavale (* 3. máj 1970, Union City, New Jersey, USA) je americký herec.
Detstvo a mladosť.
Robert Cannavale sa narodil 3. mája 1970 v Union City, v štáte New Jersey, kde aj vyrastal. Jeho otec je talianskeho pôvodu, jeho matka je Kubánka a v roku 1960 sa presťahovala do USA. Bol vychovaný v katolíckej viere a navštevoval aj katolícku školu. Prvú hereckú skúsenosť mal v divadle už ako osemročný. Jeho rodičia sa rozviedli, keď mal trinásť rokov.
Kariéra.
Cannavale započal svoju hereckú kariéru v divadle – bez hereckej školy, či kurzov. Na televíznych obrazovkách sa objavil v televíznom seriály "Tretia hliadka".
V roku 2002 sa pripojil k hereckému obsadeniu televízneho seriálu "Ally McBeal", kde sa objavil v posledných piatich epizódach, potom sa už natáčanie ukončilo.
V rokoch 2004 až 2006 mal opakujúcu sa hosťujúcu úlohu v televíznom seriály "Will a Grace" ako Vince D'Angelo, priateľ (a neskorší manžel) Willa Trumana (Eric McCormack), hlavnej postavy seriálu. Za túto úlohu získal Cannavale v roku 2005 cenu Primetime Emmy pre vynikajúceho hosťujúceho herca v komediálnom seriáli. Neskôr hosťoval aj v televíznom seriály "Sex v meste", "Six Feet Under" či "".
Cannavale sa venuje aj čítaniu rôznych kníh na audionahrávky. V roku 2008 získal nomináciu na cenu Tony za rolu Dennisa v divadelnej hre na Broadwayi. V roku 2011 získal cenu Drama Awards.
V rokoch 2008 až 2009 stvárnil detektíva v televíznom seriály "Odložený prípad". V rokoch 2012 a 2013 hosťoval vo štvrtej a piatej sérii televízneho seriálu "Sestrička Jackie". Za svoj herecký výkon v televíznom seriály bol dvakrát nominovaný na cenu Primetime Emmy za vynikajúceho hosťujúceho herca v komediálnom seriáli. V televíznom seriály "Boardwalk Empire" stvárnil psychopatického sicílskeho gangstra menom Gyp Rosetti, ktorý sa objavil v tretej sérii. Jeho výkon v televíznej sérii získal uznanie u televíznych kritikov a v roku 2013 získal svoju druhú cenu Primetime Emmy za vynikajúceho herca vo vedľajšej úlohe v dramatickom seriáli.
V roku 2013 hral po boku Cate Blanchett a Sally Hawkins vo filme "Jasmínine slzy". O rok neskôr, hral spoločne s Rose Byrne a Jamiem Foxxom v muzikáli "Annie". V roku 2021 sa pridal k hereckému obsadeniu ako Kate Beckinsale, Stanley Tucci a Susan Sarandon v akčnej komédii "Jolt". V roku 2022 si zahral v televíznom seriály "Vidím vás".
Súkromný život.
Cannavale bol rokoch 1994 až 2003 ženatý s herečkou a scenáristkou Jenny Lumet. S ňou má syna Jakea Cannavalea, ktorý sa tiež venuje herectvu. Od roku 2012 je jeho partnerkou austrálska herečka Rose Byrne, s ktorou má dve deti, narodené v rokoch 2016 a 2017.
Chairémón z Atén

Chairémón () bol grécky tragický básnik v 4. storočí pred Kr.
Chairémón, tragický básnik, pôsobil v Aténach v polovici 4. storočia pred Kr. Niektoré názvy jeho diel sú známe len z niekoľkých fragmentov (napr. z papyrusových zvitkov), z jeho epigramov v gréckej antológii (Anthologia Graeca, VII, 469, 720, 721) a krátkeho záznamu v byzantskom lexikóne Suda. Podľa zachovaných zdrojov napísal tieto diela: "Alfesiboia, Kentauros, Dionysos, Ió, Minyai, Odysseus, Oineus, Achilleus Thersites, Thersitoktonos, Thyestes, Traumatias (neprávom obvinený muž)". Viac ako polovicu z 39 fragmentov (spolu 75 riadkov) už nemožno priradiť k žiadnemu dielu; najdlhší fragment z diela "Oineus" obsahuje 17 veršov.
Aristoteles uvádza, že rád experimentoval, ako napr. v diele "Kentauros", kde zmiešal všetky metriky veršov. Podľa Aristotela boli jeho tragédie vhodnejšie na čítanie (ἀναγνωστικός) ako na predstavenia. Používanie akrostichov, niektorých štylistických prostriedkov (ako napr. asonancie) sa naplno prejavilo až pri čítaní jeho diel.
Grécky originál verša od Chairémóna:
Pri preklade verša (správne zachytáva jambický meter) Cicero zmenil „dobré plánovanie“ na „múdrosť“ (verš je tak častejšie citovaný). Cicero „ohýba“ verš tak, aby vyhovoval jeho stoicizujúcemu argumentu, ktorý prirovnáva múdrosť k cnosti. Výsledkom je ostrejší protiklad, ktorý však skresľuje Chairémónovu myšlienku.
Renáta Jamrichová

Renáta Jamrichová (* 20. jún 2007, Trnava) je slovenská tenistka.
Má kariérne maximum v rebríčku WTA vo dvojhre 367. miesto, ktoré dosiahla 14. októbra 2024. Má tiež kariérne maximum WTA vo štvorhre 1108. miesto, dosiahnuté 27. februára 2023.
V roku 2022 získala na EYOF 2 zlaté medaily, pričom zvíťazila vo dvojhre a zmiešanej štvorhre. Jamrichová a jej partnerka Federica Urgesiová vyhrali v roku 2023 titul vo štvorhre dievčat na Australian Open, keď vo finále porazili Hayu Kinoshita a Saru Saito. 27. januára 2024 vyhrala svoj prvý grandslamový juniorský titul vo dvojhre, keď vo finále Australian Open triumfovala nad Emerson Jonesovou. Jamrichová s partnerkou Terezou Valentovou vyhrali v roku 2024 aj titul vo štvorhre dievčat na French Open, keď vo finále porazili americký pár T. C. Grantová a I. Jovicová. Druhý grandslamový titul vo dvojhre junioriek získala vo Wimbledone, keď vo finále opäť porazila Emerson Jonesovú.
V pondelok 29. januára 2024 sa Renáta Jamrichová vďaka triumfu na grandslamovom juniorskom turnaji Australian Open stala novou juniorskou svetovou jednotkou.